Nikollë Marku

At Nikollë Marku (3 dhjetor 1948 – 20 korrik 2025) ishte një prift i vetëshpallur shqiptar ortodoks në dioqezën e Shën Mërisë, në kalanë e Elbasanit.

 Jeta e hershme dhe biografia
Nikollë Marku lindi më 3 dhjetor 1948 në qytetin e Elbasanit. Babai i tij ishte mësues në Shkollën Normale, e cila ka qenë një nga institucionet më të rëndësishme në historinë e arsimit shqiptar.

Gjatë regjimit socialist ai punoi si llogaritar. Pas rënies së sistemit komunist, udhëtoi drejt Greqisë për të ndjekur studimet teologjike, por nuk i përfundoi atje. Studimet i vazhdoi dhe i përfundoi në Shqipëri dhe më pas u shugurua si prift nga Kisha Ortodokse e Maqedonisë.

Për shkak të përplasjeve me Kryepeshkopin Anastas dhe drejtues të KOASH, u vendos në Kishën e Shën Mërisë në kalanë e Elbasanit. Ai mori mbështetjen e një grupi besimtarësh ortodoksë dhe në qershor të vitit 1996 përfitoi një vendim gjykate me nr. 2634, që e njohu si subjekt kulti.

Megjithatë, KOASH nuk e njohu kurrë At Nikollën si përfaqësues të ligjshëm dhe e konsideroi qëndrimin e tij në këtë kishë si uzurpim. Pavarësisht kësaj, që nga viti 1996 deri në vdekjen e tij në vitin 2025, ai qëndroi në Kishën e Shën Mërisë, duke vepruar si klerik dhe figurë shpirtërore për komunitetin e tij.

 Vdekja 
Mbrëmjen e së shtunës të 19 korrikut 2025, rreth orës 22:00, pas një sëmundjeje të gjatë dhe të rëndë, ai u nda nga jeta në moshën 76 vjeçare. 

 Referime 

Kategoria:Kisha Ortodokse e Shqipërisë
Kategoria:Priftërinj ortodoksë shqiptarë
Kategoria:Etër të Kishës
Kategoria:Njerëz nga Elbasani